Up-638/05
Datum: 2007-01-31T00:00:00.000+01:00
ecli: ECLI:SI:USRS:2007:Up.638.05
vrsta: posamični akt
zadeva: ustavna pritožba
objavljeno: Neobjavljeno | 31.01.2007
dokument: US27125
akt: Ustavna pritožba zoper sklep Višjega sodišča v Ljubljani št. IV Cpg 58/2001 z dne 27. 9. 2001 in zoper sklep Višjega sodišča v Ljubljani št. IV Cpg 58/2002 z dne 28. 6. 2002
resitev: zavrženje
izrek: Ustavna pritožba zoper sklep Višjega sodišča v Ljubljani št. IV Cpg 58/2001 z dne 27. 9. 2001 in zoper sklep Višjega sodišča v Ljubljani št. IV Cpg 58/2002 z dne 28. 6. 2002   se zavrže.
stavek: Ustavno sodišče zavrže prepozno vloženo ustavno pritožbo.
odlocitev: sklep
geslo: 1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.1, Zakon o Ustavnem sodišču [ZUstS]
datum_vloge: 2005-07-05T22:00:00.000Z
datum_odlocitve: 2007-01-30T23:00:00.000Z

# Up-638/05-14

# 31. 1. 2007

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata 16. januarja 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

## sklenilo:

Ustavna pritožba zoper sklep Višjega sodišča v Ljubljani št. IV Cpg 58/2001 z dne 27. 9. 2001 in zoper sklep Višjega sodišča v Ljubljani št. IV Cpg 58/2002 z dne 28. 6. 2002 se zavrže.

### OBRAZLOŽITEV

Pritožnik je 5. 7. 2005 vložil ustavno pritožbo zoper sodni odločbi, navedeni v izreku.

Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.

Iz podatkov, ki jih je Ustavnemu sodišču poslalo Okrožno sodišče v Ljubljani, izhaja, da je bil pritožnikovi pooblaščenki izpodbijani sklep št. IV Cpg 58/2001 vročen 18. 1. 2002, medtem ko je bil pritožniku izpodbijani sklep št. IV Cpg 58/2002 vročen 20. 7. 2002. Naslednji dan po vročitvi je začel teči šestdesetdnevni rok, ki se je za sklep št. IV Cpg 58/2001 iztekel 19. 3. 2002, za sklep št. IV Cpg 58/2002 pa 18. 9. 2002. Ustavna pritožba, vložena 5. 7. 2005, je torej očitno prepozna, zato jo je Ustavno sodišče zavrglo.

Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

dr. Dragica Wedam Lukić